कहा- मेरी जर्नी का हिस्सा बनने के लिए धन्यवाद
Gauri Khan My Life In Design Book Launch - Speaks ABout Husband Shah rukh Khan Supports In Her Career. गौरी खान की कॉफी टेबल 'बुक माई लाइफ इन डिजाइन' के लॉन्च पर पति शाहरुख खान उन्हें सपोर्ट करने पहुंचे थे।
गौरी खान ने सोमवार को अपनी पहली कॉफी टेबल 'बुक माई लाइफ इन डिजाइन' को लॉन्च किया है। इस मौके पर उनके पति शाहरुख खान उन्हें सपोर्ट करने पहुंचे थे। गौरी ने अब अपने सोशल मीडिया पर इवेंट से जुड़ी दोनों की अनदेखी तस्वीरें शेयर की हैं, जिसमें दोनों ब्लैक आउटफिट में ट्विनिंग करते हुए नजर आए।
बुक लॉन्च के मौके पर, शाहरुख ने इंटीरियर डिजाइनर के रूप में गौरी की जर्नी और उनके काम के बारे में बात की थी।
शाहरुख के साथ दिए पोज 
गौरी खान के इस फोटो शूट में वह सिल्वर हील्स के साथ ब्लैक ड्रेस में थीं, जबकि शाहरुख ने ब्लैक सूट पहना था, जिसे उन्होंने व्हाइट शर्ट के साथ पेयर किया था। एक फोटो में शाहरुख ने गौरी की कमर पर हाथ रखा हुआ है। गौरी ने फोटो शेयर करते हुए कैप्शन में लिखा, 'माई लाइफ इन डिज़ाइन अब उपलब्ध है @penguinindia। मेरी जर्नी @iamsrk का हिस्सा बनने के लिए धन्यवाद। कॉफी -टेबल बुक ले आओ।'
फैंस ने लुटाया प्यार 
शाहरुख- गौरी के फैंस को उनकी ये फोटोज काफी पसंद आईं। फोटो पर एक यूजर ने कमेंट कर लिखा, 'राजा और उनकी रानी'। दूसरे यूजर ने लिखा, 'दोनों ब्लैक में बेहतरीन लग रहे हैं'। तो वही तीसरे यूजर ने लिखा, 'रब ने बना दी जोड़ी।'
SRK ने गौरी की तारीफ की थी 
इस बुक लॉन्च में शाहरुख गौरी की तारीफ करते हुए था, 'मुझसे, मेरे बच्चों से मेरी बहन से ज्यादा गौरी इन दिनों व्यस्त चल रही हैं'। हम उनसे पूंछते रहते हैं कि वह इतना काम क्यों करती हैं। तो वह जवाब में कहती हैं की उन्हें संतुष्टि मिलती है। मुझे लगता है कि यह किताब उसी के लिए है।
जब शाहरुख के पास मन्नत के लिए नहीं थे पैसे
इवेंट में शाहरुख ने अपने सी-फेसिंग बंगले मन्नत के बारे में भी बात की, उन्होंने अपने घर को गौरी का पहला इंटीरियर डिजाइनर के रूप में पहला प्रोजेक्ट बताया। उन्होंने कहा, 'हम मन्नत खरीदने में कामयाब रहे।
लेकिन, हमे फिर से इसे बनाना पड़ा, क्योंकि यह काफी बेकार स्थिति में था, और हमारे पास पैसे नहीं थे। फिर हमने एक इंटीरियर डिजाइनर को बुलाया। उसने बताया की वह हमारे घर को कैसे डिजाइन करेगा। उस वक्त उसने हमें जो लंच परोसा था उसकी कीमत मेरी सैलरी से भी ज्यादा थी।
गौरी ने मन्नत को किया था डिजाइन 
शाहरुख ने आगे बताया, 'फिर मैंने गौरी से कहा तुम ही घर की डिजाइनर क्यों नहीं बन जाती?' मन्नत की शुरुआत ऐसे ही हुई थी। सालों में हमने जो पैसा कमाया... हम छोटी-छोटी चीजें खरीदते रहे। जब हमारे पास थोड़े पैसे थे तो हमने सोफा खरीदा... और सभी छोटी चीजें जो हम खरीदते थे, उसे रखते गए।